व्यास कॉलोनी में पांचवीं बार हटाया अतिक्रमण
नागौर. व्यासकॉलोनी में अतिक्रमण हटाती जेसीबी मशीन।
भास्कर संवाददाता | नागौर
शहरके पॉर्श क्षेत्र व्यास कॉलोनी में शनिवार को नगर परिषद ने अतिक्रमण हटाया। ये पांचवां मौका था जब यहां से नगर परिषद की टीम अतिक्रमण हटाने पहुंची। करीब एक घंटे तक चले अभियान में अंडर ग्राउंड टैंक, खाली प्लॉट के बाहर लगी पट्टियां, कमरे बाड़ हटाई गई। इस दौरान विरोध की आशंका के चलते परिषद के साथ पुलिस की टीम भी मौके पर मौजूद रही।
जानकारी के अनुसार शहर की व्यास कॉलोनी में तेजा कॉलोनी के पास के एक खाली प्लॉट पर लंबे समय से अतिक्रमण की शिकायतें रही थी। इसको लेकर शनिवार को नगर परिषद विकास शाखा के चेयरमेन जितेंद्र सिंह पंवार, एईएन नरेंद्र सिंह चौधरी, निरीक्षक अनिल कुमार सहित परिषद के करीब आधा दर्जन कार्मिक जेसीबी लेकर मौके पर पहुंचे। इस जगह पर अतिक्रमी ने पहले भी चार बार अतिक्रमण कर लिया था। परिषद हर बार इसे हटाती और वापस अतिक्रमण हो जाता। पिछली बार हुए विरोध को लेकर हुए शनिवार को कोतवाली पुलिस की टीम भी परिषद के साथ यहां पहुंची। यहां बने अंडर ग्राउंड टैंक, एक कमरा, पट्टियां बाड़ को हटाया गया। करीब एक घंटे तक चले अभियान के दौरान विरोध नहीं होने से सभी ने राहत की सांस ली। इस दौरान बड़ी संख्या में लोग भी मौके पर एकत्र हो गए।
अतिक्रमणहटाओ अभियान जारी
नगरपरिषद के सभापति कृपाराम सोलंकी ने बताया कि शहर में अतिक्रमण हटाओ अभियान जारी रहेगा। इसके तहत शहर को स्वच्छ और विकसित करने के लिए वे संघर्षरत है। पहले चरण में साफ-सफाई और अतिक्रमण हटाने का अिभयान है।
mag_Deva hin_Deva npi_Deva hin_Deva hin_Deva npi_Deva hin_Deva